## Odluka o općinskim prirezima i porezima Općine Jagodnjak

### NN 19/2002 (1.3.2002.), Odluka o općinskim prirezima i porezima Općine Jagodnjak

# OPĆINA JAGODNJAK

474

Na teme­lju članka 30. Zakona o financira­nju jedinica lokalne i
područne (re­gionalne) samouprave (»Narodne novine« br. 117/93, 69/97, 33/00,
73/00, 127/00 i 59/01) i članka 39. povlaka 4. Statuta Općine Jagod­njak
(»Službeni glasnik Općine Jagod­njak« br. 1/98), Općinsko vijeće Općine Jagod­njak
donijelo je

## ODLUKU

### O OPĆINSKIM PRIREZIMA I POREZIMA OPĆINE JAGODNJAK

I. OPĆE ODREDBE

Članak 1.

Ovom Odlukom utvrđuju se stope, visina i način obračuna i plaća­nja
općinskih poreza i prireza na dohodak što su vlastiti izvori prihoda Općine
Jagod­njak (u da­lj­njem tekstu: Općina).

Članak 2.

Općinski porezi plaćaju se na području općine Jagod­njak (nase­lja: Jagod­njak,
Bolman, Novi Bolman, Novi Čeminac, Majške Međe, prema Zakonu o financira­nju
lokalne i područne (re­gionalne) samouprave i prema ovoj Odluci.

II. VRSTE POREZA

Članak 3.

Općinski porezi Općine Jagod­njak su:

1. prirez porezu na dohodak,

2. porez na potroš­nju,

3. porez na kuće za odmor,

4. porez na neobrađeno
obradivo po­ljoprivredno zem­ljište,

5. porez n nekorištene
poduzetničke nekretnine,

6. porez na neizgrađeno
građevno zem­ljište,

7. porez na tvrtku ili naziv,

9. porez na korište­nje
javnih površina.

1. Prirez porezu na dohodak

Članak 4.

Prirez porezu na dohodak za obveznike plaća­nja obračunava se po stopi
od 3%.

Prirez porezu na dohodak
plaća se na porez na dohodak od nesamostalnog rada, porez na dohodak od
samostalne djelatnosti, porez na dohodak od imovine i imovinskih prava i prirez
na dohodak od kapitala.

Članak 5.

Vrste poreza na dohodak,
obračun, način i rokovi plaća­nja poreza na dohodak i oslobađa­nja plaća­nja
poreza na dohodak propisani su Zakonom o porezu na dohodak i primje­njuju se
pri utvrđiva­nju prireza porezu na dohodak.

Obveznik prireza porezu na
dohodak je fizička osoba koja ostvaruje dohodak u Republici Hrvatskoj, a
obveznik je poreza na dohodak prema Zakonu o porezu na dohodak.

Osnovica prireza porezu na
dohodak je porez na dohodak ostvaren od obveznika čije je prebivalište ili
uobičajeno boravište na području općine Jagod­njak.

Članak 6.

Podaci o obračunanom i
uplaćenom prirezu porezu na dohodak na plaće, mirovine i druge dohotke od
nesamostalnog rada unose se u karticu poreza na dohodak od nesamostalnog rada.

Prirez porezu na dohodak
uplaćuje se u korist Proračuna Općine Jagod­njak.

Članak 7.

Prirez porezu na dohodak
utvrđuje se prema prebivalištu obveznika u slučajevima kada se rješe­nje
donosi.

Pravne i fizičke osobe i druge financijske institucije dužne su, na
zahtjev Općine Jagod­njak, dostaviti podatke, odnosno omogućiti uvid u poslovne
k­njige i evidencije zbog prikup­lja­nja podataka potrebnih za utvrđiva­nje
poreza i prireza.

2. Porez na potroš­nju

Članak 8.

Porez na potroš­nju plaća se po stopi od 3% na potroš­nju alkoholnih
pića (prirodna vina, specijalna vina, vi­njak, rakiju i žestoka pića) i
bezalkoholnih pića (prirodni voćni sokovi-juice, osvježavajuća gazirana
bezalkoholna pića, mineralne i gazirane vode, osim čaja i kave) i piva u
ugostite­ljskim objektima.

Članak 9.

Osnovica poreza na potroš­nju
jest prodajna cijena pića po kojoj se pića prodaju u ugostite­ljskim objektima.

Obveznik plaća­nja poreza na
potroš­nju je svaka pravna i fizička osoba koja pruža ugostite­ljske usluge.

Obračun poreza iskazuje se u
evidencijama propisanim za obračun poreza na promet poizvoda i usluga.

3. Porez na kuće za odmor

Članak 10.

Kućom za odmor smatra se
svaka zgrada ili dio zgrade ili stana koji se koristi sezonski i povremeno.

Kućom za odmor ne smatraju se
gospodarske zgrade koje služe za smještaj po­ljoprivrednih strojeva, oruđa i
drugog pribora.

Članak 11.

Porez na kuće za odmor
plaćaju pravne i fizičke osobe koje su vlasnici kuće za odmor.

Porez na kuće za odmor plaća
se 10,00 kuna po jednom četvornom metru korisne površine kuće za odmor.

Članak 12.

Porez na kuće za odmor ne
plaća se na kuće za odmor:

– koje  se ne mogu koristiti zbog ratnih razara­nja
i prirodnih nepogoda (poplava, požar, potres), te starosti i trošnosti,

– za vrijeme dok su u ­njima
smješteni prognanici i izbje­glice,

– na odmarališta u vlasništvu
jedinica lokalne i područne (re­gionalne) samouprave koja služi za smještaj
djece od 15 godina starosti.

Članak 13.

Obveznici poreza na kuće za
odmor moraju nadležnom poreznom tijelu dostaviti podatke o kućama za odmor,
koji se odnose na mjesto gdje se nalaze ti objekti, te korisnu površinu.

Podatke iz stavka 2. ovoga
članka treba dostaviti do 31. ožujka godine za koju se utvrđuju porez na kuće
za odmor.

Porez na kuće za odmor plaća
se u roku od 15 dana od dana dostave rješe­nja o utvrđiva­nju tog poreza.

*4. Porez na neobrađeno obradivo po­ljoprivredno
zem­ljište*

Članak 14.

Porez na neobrađeno obradivo po­ljoprivredno zem­ljište plaćaju vlasnici
ili zakupci tog zem­ljišta ako zem­ljište ne obrađuju godinu dana.

Pod neobrađenim obradivim po­ljoprivrednim zem­ljištem iz stavka 1. ovog
članka smatra se zem­ljište koje se po svojoj veličini, klasi i kulturi može obrađivati
i privesti po­ljoprivrednoj proizvod­nji ili ga ne obrađuju vlasnici ili
zakupci tog zem­ljišta.

Članak 15.

Porez na neobrađeno po­ljoprivredno zem­ljište plaća se godiš­nje po
jednom hektaru neobrađenog po­ljoprivrednog zem­ljišta u godiš­njem iznosu i
to:

– na oranice                       500,00
kuna

– na povrt­njake                  600,00 kuna

– na voć­njake i vinograde   700,00 kuna

– na livade                         100,00
kuna.

Članak 16.

Porez na neobrađeno po­ljoprivredno
zem­ljište ne plaća se:

– na zem­ljište koje je
povjereno na privremeno uprav­lja­nje Općini Jagod­njak,

– vlasnici zem­ljišta
nesposobni za rad (stariji od 65 godina),

– vlasnici zem­ljišta koji
zbog bolesti uz predoče­nje liječnič­kih nalaza nisu u mogućnosti obrađivati
zem­ljište.

Članak 17.

Obveznici poreza na
neobrađeno obradivo po­ljoprivredno zem­ljište moraju nadležnom poreznom tijelu
dostaviti podatke o mjestu, veličini, kulturi i klasi zem­ljišta koje se ne
obrađuje.

Podatke iz stavka 1. ovog
članka treba dostaviti do 31. ožujka godine za koju se utvrđuje porez.

Porez na neobrađeno obradivo
po­ljoprivredno zem­ljište pri­hod je Općine Jagod­njak, a plaća se u roku od
15 dana od dana dostave rješe­nja o utvrđiva­nju poreza.

*5. Porez na nekorištene poduzetničke nekretnine*

Članak 18.

Porez na nekorištene poduzetničke nekretnine plaća se godiš­nje po
četvornom metru korisne površine nekretnine namije­njene obav­lja­nju
poduzetničke djelatnosti (proizvodni i drugi poslovni prostori) koji se ne
koriste, u roku od 15 dana od dana dostave rješe­nja o utvrđiva­nju poreza.

Obveznik poreza na
nekorištene poduzetničke nekretnine je fizička ili pravna osoba, vlasnik
nekretnina na području općine Jagod­njak.

Osnovica poreza na
nekorištene poduzetničke nekretnine je korisna površina nekretnine izražena u
četvornim metrima, a porez se plaća u iznosu od 10 kuna po četvornom metru
nekorištene poduzetničke nekretnine godiš­nje.

Članak 19.

Obveznici poreza na
nekorištene poduzetničke nekretnine moraju nadležnom poreznom tijelu dostaviti
podatke o neko­rištenim poduzetničkim nekretninama do 31. ožujka godine za koju
se utvrđuje porez.

Članak 20.

Porez na nekorištene
poduzetničke nekretnine ne plaća se:

– na nekretnine koje su
povjerene na privremeno uprav­lja­nje Općini,

– na nekretnine koje imaju svojstvo kulturnog dobra prema Zakonu o
zaštiti i očuva­nju kulturnih dobara (»Narodne novine« br. 69/99.)

Općina može propisati oslobađa­nje od plaća­nja u slučaju više sile,
prirodnih nepogoda ili ako postoje druge zapreke ­njihovu korište­nju.

*6. Porez na neizgrađeno građevno zem­ljište*

Članak 21.

Pod neizgrađenim građevnim zem­ljištem smatra se zem­ljište koje se
nalazi unutar granice građevnog područja nase­lja na kojemu se u skladu s
prostornim planom mogu graditi građevine za stambene, poslovne i druge namjene,
a na kojem nije izgrađena nikakva građevina.

Neizgrađenim građevnim zem­ljištem
smatra se i zem­ljište na kojem postoji privremena građevina za čiju izgrad­nju
nije potrebno odobre­nje za grad­nju kao i zem­ljište na kojem se nalaze ostaci
nekadaš­nje građevine.

Neizgrađenim građevinskim zem­ljištem
ne smatra se zem­ljište, koje iako se nalazi unutar granice građevnog područja
nije uređeno (nije izgrađen pristupni put) i koristi se isk­ljučivo kao zem­ljište
za po­ljoprivredu.

Porez na neizgrađeno građevno
zem­ljište plaćaju pravne i fizičke osobe koje su vlasnici neizgrađenog
građevnog zem­ljišta.

Članak 22.

Porez na neizgrađeno građevno
zem­ljište plaća se godiš­nje 1 (jedna) kuna po četvornom metru neizgrađenog
građevnog zem­ljišta (1 kn/m), u roku od 15 dana od dana objave rješe­nja o
utvrđiva­nju poreza.

Obveznici poreza na
neizgrađeno građevno zem­ljište moraju nadležnom poreznom tijelu dostaviti
podatke o mjestu i veličini neizgrađenog građevnog zem­ljišta do 31. ožujka
godine za koju se utvrđuje porez.

Članak 23.

Porez na neizgrađeno građevno zem­ljište ne plaća se u slučaju kada je
zem­ljište povjereno na privremeno uprav­lja­nje Općini.

*7. Porez na tvrtku ili naziv*

Članak 24.

Obveznici poreza na tvrtku
ili naziv su pravne i fizičke osobe koje su obveznici poreza na dobit ili
poreza na dohodak i re­gistrirane su za obav­lja­nje djelatnosti.

Obveznici koji u svome
sastavu imaju poslovne jedinice, (prodavaonice, pogone, radionice, prodajna
mjesta), a nalaze se na području općine Jagod­njak, obveznici su poreza na
tvrtku za svaku poslovnu jedinicu.

Ako se tvrtka upiše u re­gistar
i postavi u drugoj polovici, plaća se 50% propisanog poreza na tvrtku.

A.                                        PRAVNE
OSOBE

1. Pravne
osobe s područja industrije, ribarstva,
po­ljoprivrede, gradite­ljstva, šumarstva i
prometa,                                                    500,00
kuna

2. Pravne osobe koje obav­ljaju promet roba
i usluga s područja trgovine                         500,00
kuna

3. Pravne osobe s područja ugostite­ljstva
i turizma                                                     500,00
kuna

4. Pravne osobe koje obav­ljaju obrtničku
djelatnost                                                   500,00
kuna

5. Pravne osobe iz područja stambenih i
komunalnih djelatnosti                                 500,00
kuna

6. Pravne osobe s područja financija i
osigura­nja i poslova­nja nekretninama           500,00
kuna

7. Skladišta i stovarišta svih pravnih osoba      500,00 kuna

8. Druge pravne osobe                                   500,00 kuna

B.                               FIZIČKE OSOBE
koje samostalno
obav­ljaju djelatnost:

1. Samostalne ugostite­ljske rad­nje                   400,00 kuna

2. Samostalne trgovačke rad­nje                      400,00 kuna

3. Samostalne
proizvodne i uslužne rad­nje       400,00
kuna

4. Ostale
samostalne rad­nje                            400,00
kuna

Članak 25.

Obveznik poreza na tvrtku ili
naziv dužan je naziv tvrtke, promjenu naziva tvrtke i svaku drugu promjenu što
utječe na visinu poreza, prijaviti nadležnoj poreznoj službi u roku od 15 dana
od upisa u re­gistar, odnosno nastale promjene.

Članak 26.

Porez na tvrtku ne plaćaju:

1. državni organi, jedinice
lokalne samouprave, fondovi i pravne osobe iz društvenih djelatnosti,

2. poduzeća i obveznici
poreza na tvrtku koji su u statusu mirova­nja oslobađaju se za to vrijeme u
cijelosti poreza na tvrtku.

*8. Porez na korište­nje javnih površina*

Članak 27.

Porez na korište­nje javnih površina plaćaju pravne i fizičke osobe koje
koriste javne površine.

Pod javnim površinama smatraju se javne zelene površine, pješačke staze,
pješačke zone, otvoreni odvodni kanali, trgovi, parkovi, dječja igrališta,
sportska igrališta, javno prometne povr­šine, površine namije­njene javnim
priredbama, tržnici i slični prostori.

Članak 28.

Visinu, uvjete i način plaća­nja
poreza na korište­nje javnih površina Općinsko vijeće propisat će posebnom
odlukom.

Članak 29.

Pravne i fizičke osobe koje
postav­ljaju stolove i stolice, pokretne ograde i druge naprave ispred ugostite­ljskih
i drugih obje­kata (­ljetni vrtovi) plaćaju: 5,00 kuna/m – mjesečno.

Članak 30.

Pravne i fizičke osobe koje
koriste javne površine za postav­lja­nje montažnog kioska plaćaju: 700,00 kuna
– godiš­nje (kiosk).

Članak 31.

Porez na korište­nje javnih površina plaća se unaprijed za tekuću godinu
u roku od 15 dana od dana dostave rješe­nja kojim je porez na korište­nje javne
površine utvrđen.

III. NAČIN UTVRĐIVANJA I NAPLATA

Članak 32.

Poslove u svezi s utvrđiva­njem i naplatom općinskih poreza iz članka 3.
ove Odluke obav­ljat će Ministarstvo financija, Porezna uprava, Područni ured
Osijek, Ispostava Beli Manastir.

Poreznoj upravi za obav­lja­nje poslova iz stavka 1. ovog članka pripada
naknada u iznosu od 5% od ukupno naplaćenih prihoda.

Porezna uprava će do 15. u mjesecu, za prethodni mjesec, Općini Jagod­njak
dostaviti zbirna izvješća o utvrđenim i naplaćenim općinskim porezima.

IV. PRIJELAZNE I ZAVRŠNE ODREDBE

Članak 33.

S danom primjene ove Odluke prestaju vrijediti Odluke o općinskim
porezima i to:

1. Odluka o porezu na potroš­nju od 29. 9. 1998. godine, klasa
021-06-01, urbroj: 2100-09-98-7,

2. Odluka o porezu na tvrtku ili naziv sa izmjenama i dopunama, od 29.
9. 1998., klasa 021-06-01, urbroj 2100-09-97-16,

Članak 34.

Ova Odluka stupa na snagu osmog dana po objavi u »Narod­nim novinama«, a
primje­njivat će se od 1. 4. 2002. i bit će objav­ljena u »Službenom glasniku
Općine Jagod­njak.«

Klasa: 410-01-02-01
Urbroj: 2100-09-01-02

Predsjednik
Općinskog vijeća
**Jovan Nedić,** v. r.

Odluka, NN 19/2002-474
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)